सूर्य पुत्र शनि देव कर्म फल दाता हैं इसलिए उन्हें कलयुग का न्यायाधीश कहा जाता है। शनि न्याय करने वालों को शुभ फल और अन्याय करने वालों को दण्ड देते हैं। शनि का कार्य प्रकृति में संतुलन पैदा करना है। शनि प्रत्येक राशि में लगभग ढाई वर्ष तक गोचर करते हैं, इसी कारण अन्य ग्रहों की तुलना में शनि के गोचर का प्रभाव ज़्यादा होता है। जब शनि वक्री अवस्था में गोचर करता है तो उसका असर विशेष रूप से प्रभावी हो जाता है।